เรียนถามคุณครับว่า ผมถูกสุนัขกัด ซึ่งต้องฉีดวัคซีนพิษสุนัขบ้า Rabies 0.5มล. ทั้งหมด5เข็ม ซึ่งบังเอิญฉีดไปแล้ว3เข็มแล้วถูกสุนัขกัดอีก.ผมต้องเริ่มฉีดใหม่ หรือฉีดตามนัดคือเข็มที่4และเข็มที่5เลยครับ ขอบครับ
สวัสดีค่ะ หากยังอยู่ในระหว่างคอร์สของการการฉีดวัคซีนป้องกันพิษสุนัขบ้าและถูกสุนัขกัดดังกล่าว ไม่จำเป็นต้องเริ่มต้นฉีดวัคซีนใหม่ค่ะ ให้ไปฉีดตามกำหนดนัดเดิมได้เลย เพราะวัคซีนที่ได้ฉีดไปแล้ว และกำลังจะฉีดในวันถัดๆ ไปตามนัดนั้น ก็จะออกฤทธิ์กระตุ้นภูมิตุ้มกันต่อการถูกกัดในครั้งใหม่ได้เช่นกันค่ะแต่อย่าลืมดูแลบาดแผลใหม่ที่โดนกัดให้สะอาดด้วยนะคะ โดยการล้างด้วยสบู่หรือยาฆ่าเชื้อ เช็ดทำความสะอาดด้วยน้ำเกลือทุกวัน และใส่ยาฆ่าเชื้อด้วย หลีกเลี่ยงการโดนน้ำจนกว่าแผลจะหายค่ะ